paragraph_text: QBB-95 (kin. 轻武器, 步枪, 班用, 1995; pinyin: Qīngwuqi, Bùqiāng--Bānyòng, 1995; hrv. - doslovno: lako oružje, puška, namijenjena timu, 1995.) je kineski puškomitraljez iz obitelji kineskog automatskog oružja Type 95. QBB-95 temeljen je na automatskoj pušci QBZ-95 koja je standardna u kineskoj vojsci. Tako su od te puške preuzeti većina dijelova i streljivo, dok je mali broj dijelova preuzet od modela Type 81 ili Type 03.